SUID AFRIKAANSE RADIO LIGA NUUS SONDAG 18 JANUARIE 2015 


Goeiemore en welkom by die weeklikse nuusuitsending van die Suid Afrikaanse 
Radioliga, gelees deur (naam, roep- 
sein en @OTH waar toepaslik). Die SARL saai elke Sondag om 08:15 plaaslike 
tyd `n nuusbulletin landswyd uit in Afrikaans en om (8:30 plaaslike tyd in En- 
gels, op HF sowel as verskeie BHF- en UHF-herhalers. Vir Echolink-luisteraars 
is daar `n herleiding deur ZSOJPL. `n Potgooi is ook beskikbaar op die SARL 
se webblad. 


Hierdie oudiobulletin kan van die SARL se webblad, www.sarl.org.za, afgelaai 
word. `n Teksweergawe van hierdie en vorige bulletins kan ook daar verkry word 
en jy kan ook inteken om nuwe bulletins per e pos te ontvang. 


Ons begin vanmore se bulletin met nuus van `n stil sleutel: 


Dit is met leedwese dat ons verneem van die afsterwe van Peter Wren ZS5PJW 
op 15 Januarie 2015. 


Peter was geliefd en gerespekteerd deur mede amateurs. 

Ons innige simpatie aan sy vrou , Colleen, familie en vriende. 
POUSE 

HAMNET WYS WEEREENS SY STAAL 

DIE ARRL AANLYN BIBLIOTEEK BESKIKBAAR 

VK BALLON BEREIK DIE SUID AFRIKAANSE WESKUS 
EN 'N INTERESSANTE PRAATJIE OOR DOPLER 

Bly ingeskakel vir meer hieroor en ook ander interessante stories 


HAMNET het weereens sy staal gewys tydens `n reddingsoperasie wat op 138 
Januarie teen die hange van Tafelberg by Platteklip gorge afgespeel het. `ʼn 
60 Jarige man het weens `n gebreekte enkel in die moeilikheid geraak, sowat 10 
minute se stap van die bopunt van 'n 2 uur staproete. Weens gure weer kon daar 
nie van helikopters gebruik gemaak word nie. Verskeie vrywilligers het tyd afge- 
neem by die werk om met die redding te help. Eerste op die toneel was Hendre 
ZU1HV, wat dadelik per radio die nodige inligting m.b.t die ligging en toestand 
van die pasiënt aan die nooddienste deurgegee het. Adriaan ZS1AVN en Phil 
ZS1VCC het die basis beman vanwaar kommunikasie en logistieke gekoërdineer 
is. Aanvanklik het twee groepe, waaronder Paul ZS1V, deelgeneem aan die op- 
erasie. Na die pasiënt gestabiliseer is, het die geselskap die draagbaar langs die 
nou klipperige paadjie van die berg begin afdra. 


Intussen het verskeie ander spanne ook by die groep aangesluit. Matt, ZSIMTF, 
en Johann, ZS1JHW, was onder die helpers, wat teen hierdie tyd reeds uit ses 
Spanne van altesaam 20 persone bestaan het. Hierdie groep het die draagbaar 
oor die meer begaanbare dele gedra terwyl hulle die pasient oor die onbegaanbare 
terrein met behulp van `n menseketting aangegee het. 


Teen ongeveer 18:00 was die reddingspoging iets van die verlede en het `n 4 uur 
lange spanpoging ten einde geloop. Die pasient is verder per helikopter afgevoer 
na 'n mediese fasiliteit. 


** Daar is nog tot vanmiddag 14:00 geleentheid vir amateurs om deel te neem 
aan die BHF/UHF kompetiesie wat deur die Port Elizabeth Amateur Radiov- 
ereniging aangebied word. Hierdie geleentheid loop om 14:00 plaaslike tyd ten 
einde. Verskeie amateurs, vanaf ten minste 5 afdelings, het laat weet dat hulle 
aktief sal wees tydens hierdie geleentheid. 


Wees ook op die uitkyk vir langafstand voortplanting in die? sporadiese 'Tro- 
pogeut tussen 12:00 en 14:00, wat kommunikasie tussen ZS, Namibië en Zim- 
babwe moontlik kan maak. Ons is juis nou in die piek tropogeut seisoen. 


Twee klubs en twee individue het aangedui dat hulle pryse sal borg vir streek- 
swenners in die 144 MHZ kategorie. Hierdie aanloklike pryse word uitgeloof om 
meer deelname deur nuwe amateur op BHF te bevorder. 


Die borge is Boland Amateurradioklub vir afdeling 1, Highway Amateurradiok- 
lab vir afdeling 5, Rory Morton ZS2BL vir afdeling 2 en Willem Badenhorst 
ZSGWAB vir afdeling 6. Die PEARS span wag in spanning vir die logstate van 
hierdie kompetiesie. 


International News INTERNASIONALE NUUS 


** Die AMATEUR RADIO RELAY LEAGUE (ARRL) het aangekondig dat 'n 
gratis bron van opvoedkundige aanbiedings en oudio geskiedenis beskikbaar is. 
Dit is daarop gemik om die geskiedenis van Amateurradio te bewaar en klubs 
en individue op te voed. 


Die ARRL se Media- en Openbare Betrekkingebestuurder, Sean Kutzko, KX9X 
sê dat hierdie lang-termyn projek uiteindelik hopelik `n tuiste sal wees van die 
grootste bron van Amateurradio-verwante artikels en aanbiedings, geskep deur 
en vir die Amateurradiogemeenskap. Hier is `n geleentheid om materiaal in te 
dien vir die verbetering en opleiding van alle radioamateurs. 


Kutzko sê die Biblioteek sal aanvanklik bestaan uit drie groot afdelings. Daar sal 
“Power Point” -aanbiedings wees, wat op klubvergaderings gebruik mag word, 
uitreik pogings na die publiek of ander openbare aanbiedings; PDF s van al- 
gemene opvoedkundige materiaal oor Amateurradio en mondelinge geskiedenis 
van radioamateurs wat hul persoonlike ervarings in die stokperdjie beskryf. Be- 
soek die gratis ARRL se Aanlynbiblioteek by www.arrl.org/library 


** Nadat Andy, VK3YT, `n pico ballon (PS 30) op 27 Desember vanaf Mel- 
bourne, Australië gelanseer het, het hierdie klein ballon in `n Oostelike rigting 
gesweef na die Suidpunt van Nieu-Seeland. Daarna is dit oor die Stille Oseaan en 
Suid-Amerika, die Suidelike Atlantiese Oseaan tot by Namibië aan die Weskus 
van Afrika. Die klein sonkragaangedrewe sterkfoelie partytjietipe ballon het vol- 
gens Andy, nadat dit gelanseer is, lank langs die kus gedwaal voordat dit oor 
die land begin beweeg het. 


Daar was 'n groot internasionale poging om die ballon op te spoor nadat PS-30 
sedert 22:50 UTG op 7 Januarie nie gehoor is. Na twee dae het dit begin lyk of 
PS-30 verlore is, maar Ken Gurr, ZS6KN, van Pretoria, het op 10 Januarie om 
06:10 UTC, telemetrie van die ballon ingestuur, wat aangedui het dat dit langs 
die kus tussen Suid-Afrika en Namibië was.” 


'n Aantal Suid-Afrikaanse stasies het verslae oor die posisie deurgegee. Die laaste 
berig dui daarop dat dit op `n hoogte van 9 734 meter was en teen 'n spoed van 
43 km/h gevlieg het. Die NOA A-voorspelling het gedui op `n vlugroete oor die 
Weskus van Suider-Afrika. 


PS-30 is die nuutste pika-ballon, wat deur Andy, wat al beskryf is as die “meester 
van miniaturisasie”, van stapel gestuur is. Die loonvrag van 13 gram sluit `n 
25 Mw WSPR en JT9 sender in, wat liggings en ander data uitstuur. Van sy 
vroeëre ballonvlugte het slegs 'n paar uur tot `n paar dae geduur. Sommige het 
Tasmania, VKT7, @ueensland, VK4, Nieu-Seeland en Brasilië in Suid-Amerika 
bereik. Hierdie is die langste vlug tot dusver. 


Oorspronklik is BHF APRS gebruik vir die volg van die ballon, maar met 
die HEF-datasender nou in die loonvrag, is langafstandvolging moontlik, 
afhangende van die voortplanting, Andy, het veral die nuwe volgstasies 
bedank, wat dit as 'n ware internasionale poging aangewend ? het. Meer 
verslae word benodig en dit is 'n eenvoudige proses. Vir meer inligting, besoek 
www.amateurradio.com.au/news/new-vk-pico-balloon-be-launched 


Jy luister na `n nuusuitsending van die Suid Afrikaanse Radioliga en ons gaan 
maak nou `n draai by die Liga se kantoor en bekyk ook sommer bietjie klubnuus 


** Fritz Sutherland ZS6SF, sekretaris van die SARL, berig dat 'n aansoek om 
lidmaatskap by die SARL van Andrew David Geldenhuys, ZSL1131, ontvang is. 
Enige beswaar teen die aanvaarding van hierdie aansoek, moet Fritz bereik voor 
of op eerskomende Dinsdag deur epos te stuur aan secretary@sarl.org.za 


Die ledetal is tans 1604 met 35 geaffilieerde klubs. 


** Die volgende SARLGHOME-geleentheid vind plaas op 7 Februarie. Twee 
aanbiedings sal gedoen word. Frik Wolf ZS6FZ se aanbieding behels hoe om 
oppervlaktekomponente te soldeer. Om jou nuutverwerfde kennis te toets, 
word n klein projek gebou. Koste vir die werkswinkel is R150 vir 
SARL lede en R300 vir nie-lede.n Etskring , komponente en 'n laserskyf 
met aanwysings en ander inligting word ingesluit. Die werkswinkel begin om 
8:30 en volledige inligting is op die SARL webblad beskikbaar. 


Die tweede aanbieding begin om 14:00. Dit behels 'n bespreking van WSPR 
(Volledige benaming asb) Kom leer meer oor die SARL se interessante 5 MHz 
voortplanting navorsingsprojek. Dit word aangebied deur Stuart Moss ZS6SGM 
en Hans van de Groenendal ZS6GAKV. 


Bespreek nou om teleurstelling te voorkom. `n Minimum van 7 persone word 
benodig om hierdie geleenthede aan te bied. 


** Klubs en individue word steeds genooi om van die spesiale geleenthei- 
dsroepsein ZS9OSARL, gebruik te maak ter herdenking aan die SARL se 
90-jarige bestaan. Om `ʼn weeklange tydgleuf te bespreek, stuur 'n epos aan 
sarl90@sarl.org.za 


'n Rooster met beskikbare datums kan op die Liga se webblad gevind word 


** Die Oosrand Radioklub bied hul volgende snuffelmark aan op Saterdag 31 
Januarie tussen 12:00 en 16:00 by hul klubhuis te Ebenezerweg, Benoni. Skakel 
vir Judy by 079 730 2030 of via e-pos by zs6erb@gmail.com vir tafelbesprekings 
teen R20 per tafel 


** Alle HAMNET-lede en ander belangstellendes word uitgenooi na `n 
DOPPLER bespreking wat aangebied word op 22 Januarie 2015 tussen, 18:00 
en 21:00 by die Oosrand-tak klubhuis, Ebenezer weg, Benoni. Skakel Leon 
Lessing ZS6LMG by 082 440 7733 of zs6lmg@gmail.com vir meer inligting 


** Die Somer ORP-kompetisie met enkelsyband en gelykgolfwerking, vind vol- 
gende Saterdagmiddag 24 Januarie vanaf 12:00 tot 15:00 UTC plaas `n Mak- 
simum uitset van 5 watt of minder word gebruik. Die doel van die ORP- 
kompetisie is om met laekragwerking tussen radio amateurs,'n pretaktiwiteit 
te wees. Die gebruik van tuisgeboude toerusting, en om as 'n draagbare- of 
veldstasie te werk, word sterk aanbeveel maar is nie `n vereiste nié. `n Stasie 
kan een keer per band en modus gewerk word en daar is geen antennabeperkings 
nie. 


Die eerste uur is beperk tot die 40 m band. Vir die res kan enige HF band be- 
halwe die WARG bande, gebruik word. Dit sal voordelig wees om die standaard 
ORP roepfrekwensies te gebruik as `n beginpunt. 


Die uitruiling is `n RS- of RST-rapport en jou ruitverwysing word gebruik. Elke 
OSO tel 1 punt. Elke Suid-Afrikaanse roepgebied is `n vermenigvuldiger en elke 
DXGC-land gewerk, is `n vermenigvuldiger. 


Jou log moet teen 31 Januarie aan contest@sarl.org.za gestuur word. Dui aan 
of die operateur `n jongman of -dame is en `n foto/s van jou stasie in werking 
moet jou loginskrywing vergesel. Vind die volledige reëls in die 2015 Blouboek. 
Daar is heelwat kompetisies in Februarie: 


Die AWA-gelykgolfdag vind plaas op 7 en 8 Februarie Die Nasionalevelddag op 
14 en 15 Februarie Die Jeug-kompetisie op Saterdag 21 Februarie en Die eerste 
SARL Digitale-kompetisie op Sondag 22 Februarie. 


Kry die reëls in die 2015 Blouboek by www.sarl.org.za/ public/contests/contestrules.asp 
HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Sonvlek AR2259 het `n “beta-gamma-delta” magneetveld en huisves ge- 
noeg energie vir X-klas sonfakkels. 


Vir diegene wat hulle eie frekwensievoorspellings wil doen, kan die verwagte 
effektiewe sonvlektelling van ongeveer 80 vir die week gebruik word. 


Amateurs kan goeie voortplanting op die 20 tot 10 m DX-bande verwag. Besoek 
gerus die webtuiste spaceweather.sansa.org.za. vir meer inligting. 


Dagboek. 


18 Januarie ZSOOSARL op die lug vanaf Kemptonpark 18 Januarie - neem 
deel aan die BHF/UHF-kompetiesie tot 14:00 24 Januarie - @RP -kompetiesie. 
31 Januarie - Spertyd vir SARL-nominasies. 31 Januarie - ERB snuffelmark 
by hul klubhuis te Ebenezerweg Benoni 7 Februarie - SARLO@HOME Bespreek 
vroegtydig om teleurstelling te voorkom Ons sluit hierdie bulletin af met 'n kort 
terugblik op ons hoofberig: HAMNET het weereens die afgelope week sy staal 
gewys tydens 'n reddingspoging op 'Tefelberg. Dit bring ons dan aan die einde 
van hierdie nuusbulletin van die Suid-Afrikaanse Radioliga-. Vind meer uit oor 
hierdie en ander nuus deur die SARL se webtuiste te besoek. 


Luister elke Sondagoggend om 10:00 Plaaslike tyd na “Amateur Radio Today”. 
Daar is ook herleidings op 7 (082, 7 205 en 17 660 kHz, `n potgooi deur Dick, 
ZSGRO, en op verskeie op BHE- en UHF-frekwensies regoor die land. `n Heruit- 
sending vind op Maandae om 18:30 plaaslike tyd op 3 230 kHz plaas. Sentech 
borg die uitsendings op die nie-amateurfrekwensies. 


Ons ontvang graag jou seinrapporte, kommentaar en voorstelle. Stuur 'n e- 
posboodskap aan artoday@sarl.org.za. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte in En- 
gels sowel as Afrikaans - indien moontlik - op die SARL-webtuiste onder die 
“newsinbox”- skakel, nie later nie as die Donderdag wat die bulletindatum vooraf- 
gaan. 


Jy het geluister na `n nuusuitsending van die Suid Afrikaanse Radio Liga 
saamgestel en vertaal deur Dawie Conradie ZR6DHGC en geredigeer deur Flip 
ZSAGE 


Die Afrikaanse nuusspan groet nou en wens jou `n mooi week toe. Totsiens 


/EX 


